CELEX: 32020D1264
Language: hr
Date: 2020-09-08 00:00:00
Title: Odluka (EU) 2020/1264 Europske središnje banke od 8. rujna 2020. o izmjeni Odluke (EU) 2019/1743 Europske središnje banke o remuneraciji držanja viška pričuva i određenih depozita (ESB/2020/38)

11.9.2020   
               
               
                  HR
               
               
                  Službeni list Europske unije
               
               
                  L 297/5
               
            
         ODLUKA (EU) 2020/1264 EUROPSKE SREDIŠNJE BANKE
         od 8. rujna 2020.
         o izmjeni Odluke (EU) 2019/1743 Europske središnje banke o remuneraciji držanja viška pričuva i određenih depozita (ESB/2020/38)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno prvu alineju njegova članaka 127. stavka 2. ,
         uzimajući u obzir Statut Europskog sustava središnjih banaka i Europske središnje banke, a posebno prvu alineju njegova članka 3. stavka 1. i članke 17. do 19.,
         Budući da:
         
                     (1)
                  
                  
                     Upravno vijeće smatra da bi sredstva koja se obavezno polažu kod ESB-a u svrhu otplate financijske pomoći u skladu s Uredbom Vijeća (EU) 2020/672 (1) trebala biti izuzeta od negativnih kamatnih stopa.
                  
               
                     (2)
                  
                  
                     Odluku (EU) 2019/1743 (ESB/2019/31) (2) stoga bi trebalo na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Izmjena
            Članak 2. Odluke (EU) 2019/1743 (ESB/2019/31) zamjenjuje se sljedećim:
            
               
                  „Članak 2.
                  Remuneracija određenih depozita koji se drže kod ESB-a
                  Računi koji se drže kod ESB-a u skladu s Odlukom ESB/2003/14 Europske središnje banke (*1), Odlukom ESB/2010/31 Europske dredišnje banke (*2), Odlukom ESB/2010/17 Europske središnje banke (*3) i Uredbom Vijeća (EU) 2020/672 (*4) i dalje se remuneriraju po kamatnoj stopi na stalno raspoloživu mogućnost deponiranja kod središnje banke. Međutim, ako se u skladu sa zakonskim ili ugovornim odredbama primjenjivim na odgovarajuću transakciju zahtijeva da se depoziti drže na ovim računima prije dana kada je potrebno izvršiti plaćanje, takvi se depoziti remuneriraju tijekom tog razdoblja po nula posto ili po kamatnoj stopi na stalno raspoloživu mogućnost deponiranja kod središnje banke, ovisno o tome koja je stopa viša.
               
            
         
         
            Članak 2.
            Stupanje na snagu
            Ova Odluka stupa na snagu petog dana od dana objave u Službenom listu Europske unije. [Primjenjuje se od šestog razdoblja održavanja pričuve 2020. koji započinje 16. rujna 2020.
         
         
            Sastavljeno u Frankfurtu na Majni 8. rujna 2020.
            
               
                  Za Upravno vijeće
               
               
                  Predsjednica ESB-a
               
               Christine LAGARDE
            
         
         
            (1)  Uredba Vijeća (EU) 2020/672 od 19. svibnja 2020. o uspostavi Europskog instrumenta za privremenu potporu radi smanjenja rizika od nezaposlenosti u izvanrednoj situaciji (SURE) nakon izbijanja bolesti COVID-19 (SL L 159, 20.5.2020., str. 1.).
         
            (2)  Odluka (EU) 2019/1743 Europske Središnje Banke od 15. listopada 2019. o remuneraciji držanja viška pričuva i određenih depozita (ESB/2019/31) (SL L 267, 21.10.2019., str. 12.).